Rodri (futbalista, 1996)

Rodrigo Hernández Cascante (*22. jún 1996), známy ako Rodri alebo Rodrigo, je španielsky profesionálny futbalista, ktorý hrá ako defenzívny záložník za klub Manchester City a španielsky národný tím.
Po pôsobení vo Villarreal a Atlético Madrid v španielskej La Lige sa Rodri v roku 2019 pripojil k klubu Manchester City. V sezónach 2020/21, 2021/22, 2022/23 a 2023/24 pomohol tímu vyhrať štyri ligové tituly za sebou. V sezóne 2022/23 bol súčasťou tímu, ktorý získal historické kontinentálne treble. Vo finále Ligy majstrov UEFA v roku 2023 strelil Rodri jediný gól vo finále a bol vyhlásený za hráča sezóny turnaja.
Rodri je španielsky reprezentant a bývalý mládežnícky reprezentant. V seniorskom národnom tíme debutoval v roku 2018 a reprezentoval svoju krajinu na Majstrovstvách Európy 2020, Majstrovstvách sveta 2022 a Majstrovstvá Európy 2024. V roku 2023 vyhral Ligu národov UEFA a bol vyhlásený za najlepšieho hráča finálového turnaja. Rodri bol neodmysliteľnou súčasťou víťazstva Španielska na Majstrovstvách Európy v roku 2024. Za svoje výkony bol vyhlásený za hráča turnaja.
V roku 2024 bol za svoje výkony v ankete Zlatá lopta vyhlásený za víťaza tohto ocenenia.
Klubová kariéra.
Rodri sa narodil v Madride a sa pripojil k mládežníckemu tímu Atlética Madrid v roku 2007 vo veku 11 rokov z CF Rayo Majadahonda. Prepustený z klubu bol v roku 2013 kvôli „nedostatku fyzickej sily“. Následne podpísal zmluvu s Villarrealom. 
7. februára 2015, keď bol Rodri ešte junior, debutoval medzi seniormi za rezervný tím a nastúpil ako náhradník do zápasu pri výhre 3:1 vonku proti RCD Espanyol B v Segunda División B. Svoj prvý štart v základnej zostave rezerv zaznamenal o 15 dní neskôr, pri víťazstve 2:0 na ihrisku Realu Zaragoza B. 
Rodri debutoval v prvom tíme 17. decembra 2015, domácim víťazstvom 2:0 proti SD Huesca v súťaži Copa del Rey 2015/16. Jeho debut v La Lige prišiel 17. apríla 2016, keď nastúpil ako náhradník v druhom polčase za Denisa Suáreza pri prehre 2:1 vonku mad Rayo Vallecano. 
4. decembra 2017 Rodri predĺžil svoju zmluvu do roku 2022. Svoj prvý gól na v La Lige strelil 18. februára 2018, proti RCD Espanyol vonku. Zápas sa skončil 1:1. 
Atlético Madrid.
24. mája 2018 sa Rodri vrátil do Atlética po tom, čo sa klub dohodol s Villarrealom na jeho prestupe. S klubom z Madrida podpísal zmluvu na päť rokov a Atlético za jeho prestup zaplatil poplatok vo výške okolo 20 eur miliónov plus 5 miliónov v bonusoch. Za klub debutoval 15. augusta 2018 v Superpohári UEFA 2018 v Tallinne.
Manchester City.
Sezóna 2019/20.
3. júla 2019 Manchester City aktivoval Rodriho výstupnú klauzulu vo výške 62,6 miliónov libier. V tom čase to bola rekordná prestupová čiastka Manchestru City. S klubom podpísal zmluvu na päť rokov. 
4. augusta 2019 Rodri debutoval v FA Community Shield 2019 na štadióne Wembley, kde odohral celých 90 minút, keď City vyhralo na penalty proti Liverpoolu po remíze 1:1. Svoj debut v Premier League odohral proti West Hamu United. 14. septembra strelil svoj prvý gól za klub pri porážke 3:2 vonku proti Norwich City. 
V októbri 2019 bolo oznámené, že klubu bude chýbať jeden mesiac kvôli zranenie stehennej šľachy. 
1. marca 2020 City vyhralo EFL Cup na štadióne Wembley tretíkrát za sebou, keď vo finále porazilo Aston Villu 2:1. Druhý gól strelil práve Rodri.
Sezóna 2021/22.
V priebehu Premier League 2021/2022 mal Rodri najvyššiu mieru úspešných prihrávok zo všetkých stredopoliarov v Premier League s 91,8% úspešnosťou prihrávok za 90 minút a ukázal sa, že bol neoddeliteľnou súčasťou k zisku titulu pre City. 
Sezóna 2022/23.
12. júla 2022 sa Rodri predĺžil svoju zmluvu s Manchestrom City do roku 2027. 11. apríla 2023 strelil Rodri svoj prvý gól v Lige majstrov proti Bayernu Mníchov. 
Reprezentačná kariéra.
Po tom, čo reprezentoval Španielsko na úrovniach do 16, 19 a 21 rokov, bol Rodri 16. marca 2018 prvýkrát vybraný do seniorskej reprezentácie na dva prípravné zápasy proti Nemecku a Argentíne. Debutoval o päť dní neskôr, keď nahradil Thiaga Alcântaru pri remíze 1:1 proti Nemecku v Düsseldorfe. 
Rodri bol súčasťou 24-člennej zostavy Luisa Enriqueho na Majstrovstvách Európy 2020 a Majstrovstvách sveta 2022. 
Osobný život.
Rodri si na luxus nepotrpí. Počas toho ako už hral profesionálne futbal a zarábal 120 tisíc libier týždenne ešte stále študoval podnikovú ekonómiu a žil na internáte. Bral to ako jedinečnú príležitosť, ktorú chcel využiť naplno. Donedávna vlastnil Opel Corsa, ktorý si kúpil z druhej ruky od staršej pani. Vravel, že auto mu slúžilo len na presun z bodu A do bodu B. Rodri nemá profil na sociálnych sietiach a pravidelné chodí darovať krv. 
Úspechy.
Atlético Madrid
Manchester City
Španielsko U19
Španielsko U21
Majstrovstvá Európy do 21 rokov: (2. miesto - 2017)
Španielsko
Individuálne